Diari Oficial de la Generalitat Valenciana


Sumari del DOGV 9942, del 23-09-2024 (2024/9600)

EXTRACTE de la Resolució de 18 de setembre de 2024, de la Presidència, per la qual es convoquen ajudes a la contractació de joves per a la internacionalització de les pimes de la Comunitat Valenciana, amb cofinançament de la Unió Europea a través del Programa Fons Social Europeu Plus, Comunitat Valenciana 2021-2027.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9600

CVE
:   HQWD-C-7043-3224

Data del document
:   18-09-2024

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública
    * contractació de personal
    * jove
    * ajuda a les empreses
    * ajuda a la indústria

BDNS (identif.): 786088.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/786088>

i en la pàgina web de l'IVACE:

<http://www.ivace.es>

*Primer. Entitats beneficiàries*

Podran sol·licitar estes ajudes les empreses pimes, i les associacions i federacions sectorials que entre els seus objectius i activitats es trobe el suport a la internacionalització dels seus membres, amb seu social en la Comunitat Valenciana, sempre que no incórreguen en cap de les prohibicions que s'establixen en l'article 13 de la Llei 38/2003, de 17 de novembre, i complisquen amb la resta dels requisits establits en l'Orde 20/2016, de 19 d'octubre.

Queden excloses les pimes que desenrotllen activitats enquadrades en les seccions K i L de la Classificació Nacional d'Activitats Econòmiques (CNAE 2009), aprovada per Reial decret 475/2007, de 13 d'abril (BOE 102, 28.04.2007).

*Segon. Objecte*

L'objecte de la present resolució és convocar la concessió de subvencions a les pimes de la Comunitat Valenciana per a donar suport a l'estratègia i acció internacional a través de consultoria especialitzada, amb càrrec al pressupost de l'IVACE de l'exercici 2024.

*Tercer. Bases reguladores*

2. Les bases reguladores de la present convocatòria són les aprovades per l'Orde 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial (DOGV 7903, 25.10.2016), modificada parcialment per Orde 11/2017, d'11 de maig (DOGV 8040, 16.05.2017) i per l'Orde 5/2024, de 18 de juliol, de la Conselleria d'Innovació, Indústria, Comerç i Turisme (DOGV 9902, 26.07.2024). Estes bases establixen les condicions de les ajudes que ací es regulen.

*Quart. Quantia*

Les ajudes que es regulen en la present resolució es finançaran amb càrrec als pressupostos de la Generalitat per a l'exercici 2024 dins de la línia pressupostària S1484, «Suport a la contractació de joves en internacionalització» prevista en la Llei 8/2023, de 27 de desembre, de pressupostos de la Generalitat per a l'exercici 2024, sent la quantitat global màxima destinada a esta convocatòria d'1.552.500 €.

*Quint. Termini de presentació de les sol·licituds*

Des de l'endemà de la publicació de l'extracte de la present convocatòria en el *Diari Oficial de la Generalitat Valenciana*  (DOGV) fins al 18 d'octubre de 2024 (tots dos inclusivament).

*Sext. Altres dades*

1. Sol·licituds: per via telemàtica d'acord amb el model normalitzat disponible en la pàgina web <http://www.ivace.es.>

2. Documentació a presentar: la prevista en l'article 5 de la convocatòria.

3. Forma de justificació: en els termes previstos en l'article 9 de la convocatòria. La consultoria objecte de subvenció haurà de ser iniciada entre l'1 de gener i el 18 d'octubre de 2024.

4. Termini màxim de justificació:

La data límit de presentació de la documentació justificativa, llevat que es resolga una altra data posterior en la resolució de concessió, serà el 31 de març de 2025.

  

Alacant, 18 de setembre de 2024

Nuria Montes de Diego

Presidenta de l'IVACE